CELEX: C2006/086/75
Language: da
Date: 2006-04-08 00:00:00
Title: Sag T-44/06: Sag anlagt den  14. januar 2006  — Kommissionen mod Hellenic Ventures og fem andre sagsøgte

8.4.2006   
            
            
               DA
            
            
               Den Europæiske Unions Tidende
            
            
               C 86/37
            
         Sag anlagt den 14. januar 2006 — Kommissionen mod Hellenic Ventures og fem andre sagsøgte
   (Sag T-44/06)
   (2006/C 86/75)
   Processprog: græsk
   Parter
   
      Sagsøger: Kommissionen for De Europæiske Fællesskaber (ved Maria Patakia og Spyridon Chatzigiannis)
   
      Sagsøgte: Hellenic Ventures S.A., Kostantinos Katsigiannis, Panagiotis Chronopoulos, Minas Patsouris, Nikolaos Poulakos og Robert Ceyrvost
   Sagsøgerens påstande
   
               —
            
            
               Første sagsøgte selskab og de fem øvrige sagsøgte tilpligtes solidarisk med selskabet at tilbagebetale Kommissionen hele det forskudsbeløb, som første sagsøgte har modtaget fra Fællesskaberne, og som udgør 70 000 ECU, nu EUR, med tillæg af renter, som indtil den 12. februar 2006 i henhold til kontrakten andrager 103 413,54 ECU, nu EUR, eller i alt 171 393,18 ECU, nu EUR, med tillæg af renter stadig i henhold til kontrakten på 1,5 % månedligt, altså et dagligt morarentebeløb, som udgør 34,52 ECU, nu EUR, for tidsrummet 1. januar 2006 indtil de sagsøgtes fuldstændige betaling af deres gæld.
            
         
               —
            
            
               De sagsøgte tilpligtes solidarisk at betale Kommissionens omkostninger, herunder betaling af honorarer til Kommissionens advokater.
            
         Søgsmålsgrunde og væsentligste argumenter
   Det Europæiske Fællesskab ved EF-Kommissionen indgik med første sagsøgte selskab, i hvilket selskab de øvrige sagsøgte er aktionærer og medlemmer af bestyrelsen eller direktører, en kontakt benævnt »Seed Fund 601«, i forbindelse med »handlingsprogrammet for oprettelse og udvikling af startkapital (seed capital)« (1).
   Kommissionen forpligtede sig i henhold til kontrakten til at yde støtte til første sagsøgte selskab i form af et tilbagepligtigt forskudsbeløb på maksimum 350 000 ECU. Forskuddet skulle dække maksimalt 50 % af de driftsudgifter, som første sagsøgte måtte påtage sig i forbindelse med dets virksomhed bestående af startinvesteringskapitalfonde i Grækenland. Kommissionen betalte herved selskabet et første årligt forskud på 70 000 ECU.
   Kommissionen meddelte ved dokument af 16. juni 1994 sagsøgte, at den ophævede kontrakten og opfordrede sagsøgte til at tilbagebetale 70 000 ECU med tillæg af renter. Kommissionen meddelte ved skrivelse af 19. september 1994, at denne afgørelse beroede på sagsøgtes afslag på at undergive sig en detaljeret kontrol fra inspektører fra Kommissionens Finanstjeneste i strid med kontraktens artikel 8.1. Kommissionen havde fundet en sådan kontrol uomgængelig nødvendig på grund af konstateringer, foretaget af en tjenestemand for Kommissionen, som havde en foretaget en kontrol på stedet, og som havde rejst alvorlig tvivl om, hvorvidt de investeringer, som første sagsøgte havde foretaget, var blevet finansieret i henhold til bestemmelserne i kontrakten.
   Skønt første sagsøgte har modtaget flere påkrav om betaling, har selskabet endnu ikke tilbagebetalt det krævede beløb.
   Kommissionen vil med sit søgsmål opnå betaling af det nævnte skyldige beløb med tillæg af renter.
   
      (1)  EFT C 306 af 1.12.1988, s. 12